Νικόλαος Ντε Γκρες

Ο Νικόλαος Ντε Γκρες (Ρώμη, 1 Οκτωβρίου 1969) είναι φωτογράφος, σύμβουλος επιχειρήσεων και μέλος της τέως Ελληνικής Βασιλικής Οικογένειας και της ευρύτερης Βασιλικής Οικογένειας της Δανίας. Είναι το τρίτο παιδί και δευτερότοκος γιος του τελευταίου Βασιλιά των Ελλήνων Κωνσταντίνου Β΄ και της συζύγου του Άννας Μαρίας.

Το 2024, ο Νικόλαος μαζί με άλλα μέλη της Βασιλικής Οικογένειας απέκτησαν την ελληνική υπηκοότητα, με το επίθετο Ντε Γκρες.

 Βιογραφικά Στοιχεία 
Ο Νικόλαος γεννήθηκε στην Κλινική Βίλα Κλαούντια (Clinica Nuova Villa Claudia) στη Ρώμη, την 1η Οκτωβρίου 1969. Είναι το πρώτο παιδί της Ελληνικής Βασιλικής Οικογένειας που γεννήθηκε σε Νοσοκομείο . Η οικογένειά του ζούσε στην εξορία από τον Δεκέμβριο του 1967, μετά την αποτυχία του Αντικινήματος της 13ης Δεκεμβρίου 1967 ενάντια στη δικτατορία των Συνταγματαρχών.de Badts de Cugnac, Chantal. Coutant de Saisseval, Guy. Le Petit Gotha. Nouvelle Imprimerie Laballery. Paris. 2002. pp. 522–525, 536–539 (French)  Μετά το 1973 η βασιλική οικογένεια μετακόμισε στο Λονδίνο.. Βαφτίστηκε Ορθόδοξος Χριστιανός, έχοντας ως αναδόχους του, την Σοφία της Ισπανίας, την Ειρήνη της Ελλάδας, την Μαργαρίτα της Ρουμανίας και τον Αλέξανδρο της Γιουγκοσλαβίας.

Αρχικά, εκπαιδεύτηκε κατ'οίκον από τον καθηγητή Ιωάννη Κανελλόπουλο. Φοίτησε στο Ελληνικό Κολλέγιο του Λονδίνου και ακολούθως στο Κολλέγιο Colligham στο Κέσινγκτον. Το 1988 ξεκίνησε τις σπουδές του στις Διεθνείς Σχέσεις στο Πανεπιστήμιο Μπράουν στο Πρόβιντενς του Ρόουντ Άιλαντ, με επίκεντρο τη Διπλωματία και την Εθνική Ασφάλεια. Κατά τη διάρκεια του δεύτερου έτους του, πήρε άδεια για να ενταχθεί στον Βρετανικό Στρατό Ξηράς, υπηρετώντας ως Ανθυπολοχαγός στη Φρουρά των Σκώτων Βασιλικών Δραγόνων (Royal Scots Dragoon Guard). 

 Επαγγελματική Δραστηριότητα 
Το 1993, ολοκληρώνει τις σπουδές του και μετακομίζει στη Νέα Υόρκη, όπου εργάζεται ως τηλεοπτικός παραγωγός για το Fox News. Επέστρεψε στο Λονδίνο το 1995 για να εργαστεί στο Τμήμα Συναλλάγματος της NatWest Markets. Από το 1997 έως το 2003 εργάστηκε στο Γραφείο του Βασιλιά Κωνσταντίνου. Έκτοτε δραστηριοποιείται στη συμβουλευτική επιχειρήσεων.

Ο Νικόλαος ασχολήθηκε με την φωτογραφία από νεαρή ηλικία, πιστώνοντας την ενασχόλησή του, στον θείο του, Χουάν Κάρλος της Ισπανίας. Με την φωτογραφία ασχολείται συστηματικά και επαγγελματικά από το 2013. Τον Νοέμβριο του 2015 εξέθεσε τη δουλειά του, στον Οίκο Δημοπρασιών Christie's στο Λονδίνο, με τίτλο της έκθεσης «SOUNDWALL AND HRH PRINCE NIKOLAOS PHOTOGRAPHY». Τον Μάρτιο του 2016 φωτογραφία του παρουσιάστηκε στο συνέδριο «Art for Tomorrow» των New York Times στη Ντόχα. Το 2016, επιλεγμένες φωτογραφίες του δημοσιεύονται στο βιβλίο «A Taste of Greece: Recipes, Cuisine & Culture» της Τατιάνα Μπλάτνικ. Τον Ιούνιο του 2018 πραγματοποιήθηκε η πρώτη του ατομική έκθεση στο Ελληνικό Μουσείο της Μελβούρνης με τίτλο: «Phos: A Journey of Light», ενώ το Νοέμβριο του ίδιου έτους, προσκλήθηκε από την Sotheby's Jewelry να παρουσιάσει φωτογραφίες από την πρώτη του έκθεση σε επιλεγμένο κοινό. Τον Μάρτιο του 2019, πραγματοποιεί ακόμα μία ατομική έκθεση στο Rundetaarn (Στρογγυλό Πύργο) της Κοπεγχάγης, με τίτλο «Celestial Choreography» («Ουράνια Χορογραφία») και 48 φωτογραφίες από τον ελληνικό ουρανό. Τον Οκτώβριο και τον Νοέμβριο του 2019, παρουσίασε την έκθεση «Aegean Desert» στο Μουσείο Μπενάκη Ισλαμικής Τέχνης στην Αθήνα και στο Katara Cultural Village στη Ντόχα, με θέμα του φωτογραφίες του Αιγαίου Πελάγους δίπλα σε εικόνες από την έρημο του Κατάρ την οποία απαθανατίστηκε σε ένα από τα ταξίδια του στη Ντόχα, όντας προσκεκλημένος του Εμίρη του Κατάρ Χαμάντ μπιν Χαλίφα αλ Θανί. Το 2021, συμμετέχει στην έκθεση London Design Biennale (Μπιενάλε Ντιζάιν του Λονδίνου), με το έργο του «Together» («Μαζί»). Στις 9 Σεπτεμβρίου 2022, εγκαινίασε την έκθεσή του με τίτλο «Resilience» («Ανθεκτικότητα»), στο Ελληνικό Μουσείο στο Σικάγο, που περιελάμβανε 19 νέα φωτογραφικά έργα για την ψυχική ανθεκτικότητα.

 Κοινωνική Δραστηριότητα 
Από το 2003, είναι μέλος του Διοικητικού Συμβουλίου του Ιδρύματος «Άννα Μαρία» που σκοπό έχει την παροχή βοήθειας σε περιπτώσεις φυσικών καταστροφών στην Ελλάδα (σεισμοί, πλημμύρες, παγετός, καύσωνες κ.λπ.). Ο Νικόλαος είναι μέλος του Διοικητικού Συμβουλίου του Knightsbridge Schools International, το οποίο ιδρύθηκε το 2008 για να αναπτύξει και να λειτουργήσει ένα δίκτυο διεθνών σχολείων σε όλο τον κόσμο. Αποτελεί ενεργό μέλος της Axion Hellas, από τον Δεκέμβριο του 2016, υπηρετώντας μάλιστα ως Ειδικός Σύμβουλος του Διοικητικού Συμβουλίου αλλά συμμετέχοντας σε δράσεις του Μη Κερδοσκοπικού Οργανισμού.

 Προσωπική Ζωή 
μικρογραφία|138x138εσ|Διπλό Μονόγραμμα Νικολάου και Τατιάνας (2010-2024).
Ο αρραβώνας του Νικολάου με την Τατιάνα Μπλάτνικ, με την οποία είχε μακροχρόνια σχέση, ανακοινώθηκε στις 28 Δεκεμβρίου 2009 από το γραφείο του έκπτωτου Βασιλιά Κωνσταντίνου. Μέχρι τον Ιούλιο του 2010, όταν παραιτήθηκε για να επικεντρωθεί στα σχέδια του γάμου της, η Τατιάνα Μπλάτνικ είχε εργαστεί ως σχεδιάστρια εκδηλώσεωνThe Royal Wedding of Prince Nikolaos of Greece and Tatiana Blatnik , MarieClaire.co.uk. Στις 25 Αυγούστου 2010, το ζευγάρι παντρεύτηκε στην Ιερά Μονή Αγίου Νικολάου Σπετσών. Το 2013, το ζευγάρι μετακόμισε μόνιμα στην Αθήνα. Στις 19 Απριλίου 2024, το ζευγάρι ανακοίνωσε ότι αποφάσισε να λάβει διαζύγιο.

Τον Ιανουάριο του 2025, ο Νικόλαος αρραβωνιάστηκε με την Χρυσή Βαρδινογιάννη, με την οποία και παντρεύτηκαν στις 7 Φεβρουαρίου 2025, στον Ιερό Ναό Αγίου Νικολάου Ραγκαβά Αθηνών, παρουσία στενών συγγενών και φίλων της οικογένειας και του ζεύγους, έχοντας ως κουμπάρους ,μεταξύ άλλων, τα αδέλφια του Παύλο, Αλεξία και Θεοδώρα και τον ανιψιό του Κωνσταντίνο Αλέξιο. Το ζευγάρι διαμένει στο Κεφαλάρι Κηφισιάς.

 Τίτλοι και Προσφωνήσεις 
μικρογραφία|185x185εσ|Θυρεός Πρίγκιπα της Ελλάδος.
1 Οκτωβρίου 1969 – 1 Ιουνίου 1973

Από την στιγμή της γέννησής του έως την κατάργηση της μοναρχίας στην Ελλάδα, έφερε τον τίτλο «Πρίγκιπας Νικόλαος Πρίγκιπας της Ελλάδας και της Δανίας».

1 Ιουνίου 1973 – 20 Δεκεμβρίου 2024

Μετά την κατάργηση της μοναρχίας στην Ελλάδα, ο τίτλος έπαψε να αναγνωρίζεται συνταγματικά από την Ελληνική Δημοκρατία. Χρησιμοποιήθηκε μόνο εθιμοτυπικά και ως τίτλος ευγενείας από άλλους Βασιλικούς Οίκους της Ευρώπης. 

Ως απόγονος του Χριστιανού Θ΄ της Δανίας, συνέχισε να διατηρεί τον τίτλο «Πρίγκιπας της Δανίας» με την προσφώνηση «Η Αυτού Βασιλική Υψηλότητα».

20 Δεκεμβρίου 2024 – σήμερα

Με την απόκτηση της ελληνικής ιθαγένειας, υπό τις προϋποθέσεις του ελληνικού νόμου 2215/1994, παραιτήθηκε ρητά και ανεπιφύλακτα από την κατοχή οποιουδήποτε τίτλου που αποδίδεται εντός της ελληνικής επικράτειας.

 Τιμητικές διακρίσεις 

 Βασίλειο της Ελλάδος - Ελληνική Βασιλική Οικογένεια 

 χωρίς-πλαίσιο|60x60εσ Μεγαλόσταυρος του Τάγματος του Σωτήρος
 χωρίς-πλαίσιο|60x60εσ Μεγαλόσταυρος του Τάγματος των Αγίων Γεωργίου και Κωνσταντίνου
 χωρίς-πλαίσιο|60x60εσ Χρυσούς Σταυρός του Τάγματος του Γεωργίου Α΄
 60x60εσ Χρυσούς Σταυρός του Τάγματος του Φοίνικος

 Εξωτερικό 

 60x60εσ Παραλήπτης του Αναμνηστικού Μεταλλίου του Αργυρού Ιωβηλαίου της Βασίλισσας Μαργαρίτας Β' ()
 χωρίς-πλαίσιο|60x60εσ Τάγμα του Άστρου του Καραγεώργεβιτς (Οίκος των Καραγεώργεβιτς)

 Γενεαλογικό δένδρο 

<center>

 Παραπομπές 

 Εξωτερικοί σύνδεσμοι 

 Προσωπική Ιστοσελίδα Νικόλαου Ντε Γκρες

Νικόλαος
Νικόλαος
Νικόλαος
Νικόλαος
Νικόλαος
Νικόλαος
Νικόλαος
Νικόλαος
Κατηγορία:Έλληνες φωτογράφοι